cyanic-selkie/wikianc huggingface dataset:
Handball-VM 1986 for kvinner
VM-finalen
Finalen mellom dei to gruppevinnarane i hovudrunda, Sovjetunionen og Tjekkoslovakia, vart spelt i Rotterdam. Ved pause leia Sovjetunionen 15-12. Utover i andre omgangen drog det sovjetiske laget ifrå og vann ein klar åttemålssiger, 30-22. Vinnarlaget sine mål kom ved Natalija Kirtsjik som fann nettmauskane 14 gongar, halvparten på straffekast, og elles netta Larissa Karlova 5 og Olga Semjonova 4 mål, kantspelarane Marina Bazanova og Olena Nemasjkalo skåra 3 gongar kvar, medan spelstyrar Zinaïda Turtsjina skåra 1 mål.
Bronsefinalen
Noreg spelte for fyrste gong om medalje i ein internasjonal meisterskap og møtte Aust-Tyskland til dyst om bronsemedaljane. Etter ein forrykande fyrsteomgang leia dei norske kvinnene med heile seks mål, 14-8. Utover i andre omgangen minka leiinga, men sigeren i bronsekampen var aldri verkeleg truga og med 23-19 stod dei norske spelarane att med høgst overraskande bronsemedaljar.
Flest mål for Noreg skåra rykkromspelarane Ingrid Steen og Cathrine Svendsen med 4 nettkjenningar kvar. Elles skåra kapteinen Hanne Hegh, Trine Haltvik og Kristin Midthun 3 gongar, medan Anne Migliosi og Heidi Sundal stod for 2 mål kvar og Kjerstin Andersen stod framifrå godt i mål. Dei andre norske bronsefinalistane var Karin Pettersen, Karin Singstad, Kristin Eide og målvakta Unni Birkrem. Åse Birkrem, Hanne Hogness og ei skadd målvakt, Linn Siri Jensen, var med i VM-troppa, men måtte sjå kampen frå tribunen.
Nynorsk Antikvariat
Nynorsk Antikvariat er eit eit av dei største antikvariata i Noreg. Det held til i Bokbyen ved Skagerrak, i nedre bydel i Tvedestrand. Nynorsk Antikvariat legg vekt på eit godt utval i av nynorsk litteratur i alle sjangrar, men sel også bøker på bokmål. Antikvarbokhandlar Arne-Ivar Kjerland eig og driv aksjeselskapet Nynorsk Antikvariat AS. Han og selskapet er medlemar i Norsk Antikvarbokhandlerforening.
Nynorsk Antikvariat flytte 1. juli 2017 inn nyoppussa lokale i Holgata 2, (gamle Tvedestrand Varehandel), og har ei bokstamme på ca. 100 000 bøker frå fem hundreår. Til ei kvar tid har antikvariatet ca. 60 000 bøker på antikvariat.net. Mesteparten av omsetninga går som postordre, og blir ekspedert innan 48 timar frå bestillingane kjem inn, og ofte same dagen.
Nynorsk Antikvariat er kjent for å ta vel imot kundane sine, både nettkundane og dei som kjem innom. Antikvariatbokhandlar Arne-Ivar Kjerland har lang røynsle i bransjen, og er spesialist på nynorsk litteratur. Men antikvariatet har bøker på mange språk; sjølvsagt mest på bokmål og nynorsk, men også på dei andre nordiske språka, og på engelsk, tysk, fransk, spansk, italiensk og russisk.
Antikvariatet satsar mykje på lokalhistorie og norsk- og nordisk historie. Her er eigne avdelingar for royalisme, forsvar, andre verdskrigen og reiser i Noreg.Elles står litteratur og forfattarskap sentralt, det gjer også språk,  kulturhistorie og kunst. Andre kategoriar er realfag, essay og ordskifte, verda og verdshistorie, utvandring, oppslagsverk, religion, media og journalistikk, ordbøker, jus, kriminologi, pedagogikk og skulehistorie, sosiologi, skulebøker, lesebøker, biografiar, periodika og julehefte. Nynorsk Antikvariat har også ein eigen avdeling for barne- og ungdomsbøker.
Nynorsk Antikvariat starta i Oslo i 1989 og var ei drivande kraft i Den norske bokbyen i Fjærland i åra 1996-2004. I 2003 etablerte selskapet seg i Tvedestrand og frå 2004 har heile drifta vore samla her. Nynorsk Antikvariat, Holgata 2, 4900 Tvedestrand.
Khadarah
Khadarah er ein landsby vest i det sentrale Jemen. Han ligg i San‘a’ guvernement.
Spirea
Spirea er ei planteslekt i rosefamilien. Artane i slekta er naturleg utbreidde i Europa, Asia og Nord-Amerika. I Noreg er ulike artar dyrka. I alt reknar ein 80 til 100 artar i spireaslekta.
Stigant Point
Stigant Point er eit kjenneleg nes, 65 meter over havet, som ligg 6 nautiske mil (11 km) sørvest for Davey Point på nordkysten av King George Island i Sør-Shetlandsøyane. Det vart kartlagd og namngjeve i 1935 av mannskap på RRS «Discovery II» under Discovery Investigations.
SA-8
9K33 Osa ('kveps' på norsk, NATO-nemning SA-8 Gecko) er eit høveleg mobilt bakke-til-luft-missil-system mot lågtflygande mål på kort hald.
SA-8 var det første mobile luftvernsystemet med innebygd målfatningsradar på køyretøyet. Køyretøyet i seg sjølv er basert på BAZ-5937-chassis og er amfibisk.
Nederlandsk Austindia
Nederlandsk Austindia (nederlandsk Nederlands-Indië, indonesisk Hindia-Belanda) var ein koloni som eksisterte frå 1800 til 1949. Kolonien vart danna av landområde som vart overtekne av den nederlandske staten etter konkursen i Det nederlandske austindiske kompaniet i 1798. Område er no Indonesia.
Dei tre moirene
Dei tre moirene var i gresk mytologi tre lagnadsgudinner som heitte Klotho, Lakesis og Atropos. Dei spann på lagnadsveven, som synte lagnaden til kvart menneske og gudane.
I romersk mytologi svarar dei til parcerne og liknar på dei tre nornene i norrøn gudelære.
Kanadagullris
Planta kan bli over 1 meter høg og blomstrar i juli og august månad. Arten har i løpet av nokre tiår spreidd seg over store delar av Sør-Noreg og opp til Nordland. Kanadagullris kan utkonkurrere andre artar og kan dekke store område, spesielt der det er god tilgang på lys.
Skildring
Planta er ei fleirårig, urteaktig plante med ein opprett og teppedannende vokster. Stenglane er opprette, fint håra, margfylte og sirkelrunde i tverrsnitt. Blada sit spreidd opp langs stengelen, slik at dei største sit lengst nede. Dei er lanseforma og sagtakka på den ytterst. Oversida er lysegrøn, medan undersida er litt meir gråleg på grunn av eit fint hårlag. Blomstringa skjer i juli-oktober, der ein finn blomstrane samla i bittesmå korger (3 mm i diameter) som sit samla i ein forgreina, endestilt stand med overhengande sidegreiner. Dei einkilde korgene består av røyrforma skivekroner og randkroner med ei tungeforma, samanvokse krone av gule kronblad. Frukta er nøtter med ein liten fnokk.
Kanadagullris spreier seg både ved frø, men òg ved jordstenglar.
Rotnettet består av krypande jordstenglar og trevlerøter. Etter den første årsveksten dannar planta ein 5-12 cm lang jordstengel, og frå spissen av jordstengelen skyt det ein ekstra stengel til værs. Dette blir gjentatt kvart år. Planta kan dessutan formere seg ved frø. Den er blir bestøvd av insekter og frøa blir spreidde med vinden. Frøa modnar utpå hausten og blir frigjort i løpet av den følgjande vinteren. Dei fell for det meste innanfor ein radius av 2 m frå morplanta.
Invasiv art og svarteliste
Arten står på lista over framande artar frå 2007 og 2012 som er utarbeidd av Artsdatabanken. Kanadagullris er vurdert som ein særs høg risikoart i Noreg.
Bukkebladfamilien
Bukkebladfamilien (Menyanthaceae) er ein plantefamilie i ordenen Asterales. Den omfattar ca. 40 artar fordelt på 5 planteslekter. Arten bukkeblad (Menyanthes trifoliata) finst i heile Noreg.
Sjøgull (Nymphoides peltata) blir nytta som prydplante.
Takeo Ischi
Takeo Ishii er ein japansk jodlar som held til i Tyskland. Namnet hans er vorte fortyska som Ischi.
Livssoge
Takeo Ischi var fødd og vaksen opp i Tokyo i Japan. Ischi vart oppslukt av instrumenta siter og hakkebrett og lærte å spela desse. Han lærte seg sjølv å jodla ved å fylgja opptaka frå Franzl Lang og byrja å opptre på japansk fjernsyn. I ein tidarbel på seks månader då han studerte i Tyskland, fór han til Sveits der han song i ein ølhall i Zürich. Han byrja so å tena pengar på dette. Dette førte til at han opptredde for Franzl Lang som var forbiletet hans og Lang tok han under vengene. Han opptredde med Maria Hellwig og vart etter det kjend som «den japanske jodlaren».
Kawkaban
Kawkaban (arabisk كوكبان) er ein by i nordvest i Jemen. Han har eit festningsverk og ligg kring 2800 meter over havet. Byen er bygd på toppen av ein bratt fjelltopp, med ein mur i nord og elles befesta i alle andre retningar av naturen. Han var hovudstaden til Bani Sharaf Al-Deen på 1400-talet. Det var eit jødisk samfunn i byen fram til det forsvann midt på 1900-talet. Frå byen er det flott utsyn utover landsbygda.
Det ligg fleire gamle moskear i byen: Almadrasa, Almansoor, Alsharefa og Harabat. Den gamle marknaden ligg midt i byen. Ein kan òg sjå gamle cisterner i festningsbyen, kalla Meseda, Alasdad og Sedalhamam.
Tidleg på 1900-talet vart fjellandsbyen vitja av den tyske eventyraren Hermann Burchardt, som i mai 1902 skreiv: «Kawkaban er i dag ein heilt fråflytta by, som for berre 40 år sidan hadde 30 000 innbyggjarar, men no berre nokre få hundre. Han har òg eit jødisk kvarter, der det framleis bur nokre familiar.» Av dei meir kjende innbyggjarane i byen, finn ein den jødiske diktaren Zechariah Dhahiri.
Stranger Point
Stranger Point er eit nes heilt sør på King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter selfangstskuta Stranger (kaptein Joseph Adams) frå Boston, som vitja Sør-Shetlandsøyane i 1820-21 i lag med O'Cain, som opererte frå nærliggande Potter Cove.
ISO 8601
ISO 8601 er ein internasjonal standard for skrivemåte og utveksling av data om dato og tidspunkt. Standard skrivemåte for dato er YYYY-MM-DD, og for tid hh:mm:ss. Dato og klokkeslett vert separert normalt med eit enkelt mellomrom.
Noreg har akseptert standarden og innlemma han i Norsk standard som «NS-ISO 8601»
Historie
For føretak der transportsystem, kvalitetskontroll og lilnande er av avgjerande tyding, er det særleg viktig med ei felles forståing av tidspunkt. Også i vitskapleg samanheng (astronomi, arkeologi m.v.) er det viktig at dato og tidspunkt er eintydige.
Noverande versjon er tredje utgåve, ISO 8601:2004, publisert 2004-12-03. Denne erstatta andre utgåve, ISO 8601:2000. Første utgåva var ISO 8601:1988. Standarden samanfattar fleire tidlegare standardar, m.a. ISO 2014 (numerisk notasjon for datoar) og ISO 2015 (vekenummer), som begge kom i første utgåve i 1971.
Prinsipp
Datoar og tid skal verta utelukkande skrivne med siffer, dei enkelte elementa kan separerast med gjevne separatorteikn. Nemningane kan forkortast ved at dei minste elementa vert utelate. Til dømes 14:30 for klokka halv tre på ettermiddagen og 2006-05 for mai månad 2006. For høgare presisjon, til dømes deler av sekund, skal dissa delane vera desimalar av talet og verta med separert. (punktum) eller, (komma). Til dømes 14:30:25,32 for 32 hundredelar meir enn 25 sekund.
Døgnet er inndelt i 24 timar.
Standarden brukar sen gregorianske kalenderen. År 0001 samsvarer med år 1|1 e.Kr.. Året før dette er år 0000, som samsvarer med år 1 f.Kr.. Året før der igjen er år -0001, som samsvarer med år 2 f.Kr..
Kalenderdatoar
Standarden tillèt å utelata separatorteikna i eit datautvekslingsformat, til dømes 20060515 for 2006-05-15 eller 15. mai 2006. Standarden tillèt òg å fjerna dei minste elementa, til dømes 2006-05 for mai 2006 eller berre 2006 for året 2006.
Vekedatoar
Vekedatoer kan brukast i arbeidslivet, der arbeidsuker overlappar årsskiftet. «YYYY» indikerer eit ISO-år. «W» indikerer at dei to neste siffer («ww») er ukenummeret i dette året (01 – 52 eller 01 – 53). «D» markerer vekedagane frå 1 til 7, der 1 er måndag, og 7 er sundag. Ukenummereringen er slik at veka skal tilhøyra det året som dei fleste vekedagane er i. Til dømes vil måndag 29. desember 2008 skrivast 2009-W01-1, og sundag 3. januar 2010 skrivast 2009-W53-7.
Dagnummerdatoar
Dagnummerdatoer er meint for bruk i enkle programmerte system, der ein til dømes berre skal berekna differensen mellom to datoar. YYYY indikerer året, og DDD indikerer dagnummeret i året. Til dømes vil «1981-04-05» vert skrive 1981-095.
Klokkeslett
I ISO 8601 er døgnet inndelt i 24 timar. Formatet er hhmmss eller med separatorar hh:mm:ss. hh er timar mellom 00 og 24, der 24 berre vert brukt til å markera sluttpunktet på døgnet. mm er minutt frå 00 til og med 59. ss er sekund frå 00 til og med 59 (eller unnataksvis 60 i det tilfellet at året vert tillagd eit ekstra sekund på grunn av minska jordrotasjon – skotsekund). Såg eit klokkeslett kan kallast som 13:47:30, eller 134730.
Òg her er det tillate å utelata dei minste elementa for mindre presisjon, til dømes hh:mm eller berre hh.
Midnatt er eit unntakstilfelle og kan skrivast både 00:00 og 24:00. Skrivemåten 00:00 vert brukt for byrjinga av døgnet, og er det mest vanleg brukte. 24:00 vert berre brukt for å markera slutten på eit døgn. 1981-04-05 24:00 er det same tidspunktet som 1981-04-06 00:00.
UTC
Viss tidspunktet er angjeve i UTC, er det enkelt å angje dette ved å føya til ein Z umiddelbart etter tidspunktet (utan mellomrom). «09:30 UTC» vil difor skrivast som 09:30Z eller 0930Z. «14:45:15 UTC» vert skrive anten 14:45:15Z eller 144515Z.
Andre tidssoner
Andre tidssoner vert spesifisert relativt til UTC, med formatet ±hh:mm, ±hhmm, vanlegast berre ±hh. Så viss tidssona er ein time føre UTC (som til dømes i Noreg om vinteren) vert tilføyelsen +01:00, +0100, vanlegast +01. Dette vert føydd til på same stad som Z ovanfor (umiddelbart etter klokkeslettet). Om sommaren (sommertid) skal vi i Noreg føya til +02. Tidspunktet 18:30Z og 20:30+02 er altså nøyaktig det same.
Kombinerte presentasjonar
Når dato og tid skal verta samstundes presentert, skilst dei med eit enkelt mellomrom eller bokstaven T. Formatet vert då    eller  T .
Eit fullstendig tidspunkt (inkludert tidssone vil då verta YYYY-MM-DDThh:mm:ss±hh, døme: 1981-04-05T14:30:30+02 eller  YYYY-MM-DD hh:mm:ss±hh, døme:  1981-04-05 14:30:30+02.
Varigheit (periode)
Varigheit vert presentert i formatet PnYnMnDTnHnMnS (NM kan erstattast med nW ved bruk av veke datoformat.)  I denne presentasjonen skal n vera mengda i det etterfølgende element (utfyllande null kan brukast for å avklara tvitydige tidspunkt)  Dei store bokstavane (P, Y, M, W, D, T, H, M, og S) skal alltid brukast som dei står. Slik vil P3Y6M4DT12H30M0S definera ein periode på "tre år, seks månader, fire dagar, tolv timar, tretti minutt og null sekund". Element kan utelatast viss verdien er null. Alternativt kan eit format meir likt kombinert presentasjon nyttast. Dømet over kan då skrivast som P0003-06-04T12:30:00.
Tidsintervall
Tidsintervall kan skrivast på fire måtar: Dei tre første må separerast med ein indikator som vanlegvis er ein skråstrek (/). Dobbel bindestrek (--) er òg tillate, men vert ikkje rådt til. Eit døme på korrekt skrivemåte er: 1981-04-05 14:30:30-05:00/2004-07-14 15:30:30-05:00. Viss nokre element i den siste delen manglar, vert anteke dei å ha same verdiar som i første element (inkludert tidssone).
Utgåtte standardar
Standardane ISO 2014, ISO 2015, ISO 2711, ISO 3307 og ISO 4031 er alle vorte erstatta av ISO 8601.
Anna
Ei problemstilling ein unngår med bruk av denne standarden:
Marina Bazanova
Marina Viktorovna Bazanova var ein ukrainsk handballspelar frå Kiev som vart trefaldig verdsmeister med Sovjetunionen i tida 1982-90 og frå 1981 til -88 vann meisterligaen seks gongar med Spartak Kiev.
Bazanova var høgre kantspelar på både Sovjetunionen sitt landslag og på Spartak Kiev i over ti år. I 1981 var ho med å vinne Meisterligaen 1981 og året etter vart ho verdsmeister fyrste gongen då det sovjetiske landslaget vann VM-finalen mot vertslandet Ungarn. Sidan forsvarte Sovjetunionen og Bazanova VM-tittelen i 1986 såvel som i 1990. Meisterligapokal nummer to tok ho og Spartak Kiev i 1983, medan laget åra 1985-88 sopa med seg alle fire pokalane i meisterligaen. Bazanova deltok i Sommar-OL 1988 og 1992, der ho var med å vinne bronsemedalje i begge leikane, i Barcelona 1992 etter å ha tapt semifinalen mot Noreg med eitt mål. Nett i Barcelona fekk ho plass på All-Star-laget.
Ho døydde i Bremen i Tyskland.
Årdal skipreide i Ryfylke
Årdal skipreide var ei av skipreidene i Ryfylke.
Geografisk femna ho om: Årdal og Fister inngår no i Hjelmeland kommune, og Strand sokn svarar til Strand kommune.
På Vestlandet vart skipreidene avløyste av tinglag først i begynninga av 1800-talet og Årdal skipreide vart nemnd Årdal tinglag. Etterkvart vart grensene regulerte slik at dei samsvarte betre med sokne- og kommunegrensene: 1841 vart Årdal tinglag oppløyst og erstatta av Hjelmeland tinglag og det nye Strand tinglag.
Khalaqah
Khalaqah er ein landsby vest i det sentrale Jemen. Han ligg i San‘a’ guvernement.
Provinsen Gabrovo
Provinsen Gabrovo (bulgarsk Габрово област, Gabrovo oblast) er ein provins i Bulgaria. Han ligg sentralt i landet og grensar til provinsane Lovetsj i vest, Stara Zagora i sør og Veliko Tărnovo i nordaust.
Byar
Provinsen har desse byane:
North Kessock
North Kessock  er ein landsby i regionen Highland i Skottland. Han har kring 900 innbyggjarar.
North Kessock ligg på halvøya Black Isle, rett ovanfor Inverness på nordsida av munningen av Beauly Firth. Det har truleg vore ei busetjing her så langt tilbake som 1437, då fekk dei dominikanske munkane i Inverness løyve til å drive ferje frå Inverness til Black Isle. Det var ferjedrift over Beauly Firth heilt til brua Kessock Bridge vart opna i 1982.
Shrewsbury
Shrewsbury er ein by i Shropshire sørvest i England. Han ligg ved ela Severn rundt 15 km aust for grensa til Wales. Shrewsbury er administrasjonsby både for grevskapet Shropshire og for distriktet Shrewsbury and Atcham.
North Kessock
North Kessock har truleg namnet sitt etter St. Kessog som var vernehelgen for Skottland før St. Andreas.
Shrewsbury
Historie
Byen blei grunnlagd rundt år 800. Staden var kjend som Pengwern ('oreåsen') for britonarane, og Scrobbesburh (dativ Scrobbesbyrig, med uklar tyding) for anglosaksarane. Dette namnet blei seinare anglifisert til både Shropshire og Shrewsbury. Byen har også eit walisisk namn, Amwythig, som tyder 'befesta stad'.
Byen var på høgda som handelsstad i seinmellomalderen på 1300- og 1400-talet, hovudsakleg gjennom ullhandel med resten av Europa. Elva Severn tillét rask transport av varer.
I 1403 blei slaget ved Shrewsbury mellom kongshæren til Henrik IV og opprørarar utkjempa utenfor byen, på ein stad seinare kjend som Battlefield.
Sjåverdig
Gatenettet frå mellomalderen, med tronge gater og smug, er bevart i stor grad. Mange av smuga er kjend som shuts, fordi dei tidlegare blei stengd (shut) nattestid. Det finst fleire pubar som har vore i drift gjennom hundreår, mellom dei Golden Cross frå 1428 som er byens eldste pub.
Midt i byen ligg The Quarry, ein stor park ved elva, som gjer at Shrewsbury fortener kallenamnet «blomebyen». I tillegg blir Shrewsbury Flower Show, ein av dei største blomefestivalane i Storbritannia, halde her årleg.
Dei tre viktigaste musea i byen er Rowley's House, Shrewsbury slott med Shropshire Regimental Museum og Coleham Pumping Station.
Kjende folk knytte til Shrewsbury
Charles Darwin, naturforskaren kjend som opphavsmannen til evolusjonsteorien, er truleg det best kjende bysbarnet. I 2007 bytta Shrewsbury ut mottoet «Town of Flowers» frå vegskilta inn mot byen med «The birthplace of Charles Darwin».
Peiling
Peiling er i navigasjonsamanheng, «det å ta sikte på noko» – eller med andre ord det å finna retninga til noko ved hjelp av eit kompass eller anna dertil eigna peileinstrument. Radar kan til dømes brukast til å finna både peiling og avstand, eller ein kan peila via ein azimutspegel, som er montert på ein gyrorepeater eller kompassrepeater. Omgrepet vert helst nytta i navigasjon, der ein ofte peilar fastpunkt, som landtoningar (fjelltoppar, dalar, jarnbaneknutepunkt etc.), fyrtårn eller mot andre fartøy – det vera seg fly eller båtar.
Ein peiling kan vera relativ eller sann. Sistnemnde tyder at ein nyttar nord som referanse, og dermed har eit fast punkt å navigera etter. Ei peiling kan dessutan vera krysspeiling, eller ei enkeltpeiling. Ei krysspeiling er ein peiling som har minst to avlesingar, slik at ein kan avgjera posisjonen sin i tilhøve til to fastpunkt. Fastpunkt er objekt med kjend posisjon.
Stasjonar på metroen i Baku
Stasjonar på metroen i Baku er ei liste over alle operative stasjonar på metroen i Baku. Tunnelbane-nettverket har 27 stasjonar.
Navigasjonssatellitt
Ein navigasjonssatellitt er ein kunstig satellitt som sender signal til primærplaneten til bruk i navigasjon.
Alle dagens navigasjonssatellittsystem består av konstellasjonar av mange satellittar. NAVSTAR Global Positioning System (dette systemet vert omtalt i daglegtalen som «GPS») består av kring 27 operative satellittar. Desse sender signal samstundes slik at ein får krysspeila posisjonen sin på jorda. Systemet har opphavet sitt i det amerikanske militæret, men har no flest sivile brukarar. Det russiske systemet Glonass nyttar eit system som er svært likt GPS. Den siste av dei 24 satellittane i GLONASS vart skoten opp frå Plesetsk kosmodrom 3. oktober 2011. GPS og Glonass krinsar i 20 000 km høge banar.
Galileo-satellittane er eit sivilt europeisk program. Dei 30 satellittane krinsar i 23 222 km høge banar. Dei to første operasjonelle satellittane vart skotne opp i oktober 2011.
Barranquilla
Barranquilla ligg strategisk ved sida av deltaet til elva Magdalena, 7,5 kilometer frå utmunninga ved Det karibiske havet, og fungerer som hamn for elvetransport og maritim transport i Colombia. Han er òg viktigaste industrielle senter, handelssenter, utdanningssenter og kulturelt sentrum i den karibiske regionen i Colombia. Byen er kjernen i storbyen Barranquilla, som òg omfattar kommunane Soledad, Galapa, Malambo, og Puerto Colombia.
Barranquilla vart offisielt etablerte som ein by den 7. april 1813 sjølv om han var datert frå minst 1629. Han voks til ei viktig hamn, fungerte som ein tilfluktsstad for innvandrarar frå Europa, spesielt under og rett etter første verdskrigen og andre verdskrig, når bølgjer av fleire innvandrarar frå Midt-Austen og Asia kom. Barranquilla vart Colombia si viktigaste hamn, og med graden av industrialisering og modernitet tente byen tilnamnet Colombias Golden Gate (spansk: La Puerta dei Oro de Colombia). I 1940 var Barranquilla den nest største byen i Colombia og ein av dei meste moderne byane i Karibia og i Sør-Amerika, medan han seinare, førte lokale administrasjonar til ein nedgang i levestandard, grunna utbreidd korrupsjon. Ettersom offentlege investeringar auka i andre colombianske byar, vart Barranquilla sin nasjonale posisjon overskygd.
Byen er heim til ein av dei viktigaste folke- og kulturfestivalar i Colombia, Carnival of Barranquilla, som vart erklært som nasjonal kulturarv ved kongressen i Colombia i 2001 og anerkjent av UNESCO i 2003. Ernesto Cortissoz International Airport, vart bygd i Barranquilla i 1919, og vart den første flyplassen i Sør-Amerika. Lufthamna er del av innanlandske og internasjonale flygruter.
Beitzel Peak
Beitzel Peak er eit fjell, 2170 moh, som ligg 1,5 nautiske mil søraust for Minaret Peak i Marble Hills i Heritage Range. Det vart namngjeve av Advisory Committee on Antarctic Names etter John E. Beitzel, ein geofysikar i US Antarctic Research Program som deltok på traversane frå Sørpolen til Dronning Maud Land 1964–65 og 1965–66.
Suffield Point
Suffield Point er eit nes på sørvestsida av Norma Cove på Fildes Peninsula på King George Island i Sør-Shetlandsøyane. Det vart kartlagd av Discovery Investigations, 1943-35, og kalla opp etter William E. Suffield, båtsmann på Sør-Orknøyane i januar 1933.
Arba'in
Arba'in (arabisk الاربعين, 'førti') eller tsjehelom (urdu) er ei høgtid feira av sjiamuslimar. Dagen blir feira årleg den tjuande safar, førti dagar etter asjura, dødsdagen til martyren Husayn ibn Ali i 680. Dette er den vanlege lengda på sørgjetida i islam.
Karbala i Irak med Husayn-moskeen er den viktigaste staden for denne høgtida. Feiring av høgtida i byen var forbode i mange år under Saddam Hussein sitt styre. Ho kunne markerast igjen etter den USA-leia invasjonen av Irak i 2003. I 2008 kom det rundt ni millionar pilegrimar til byen under arba'in.
Tidspunkt
Medan arba'in alltid fell på same dato i den muslimske kalenderen, 20. safar, flytter feiringa seg i høve til den gregorianske. Det muslimske året er noko kortare enn det vestlege, og arba'in fell derfor noko tidlegare kvart år.
Kabardinsk
Kabardinsk, tidvis også kalla austtsjerkessiskk og austcircassisk, er eit nordvestkaukasisk språk som hovudsakleg blir tala i regionen Kabardino-Balkaria. Her bru rundt 520 000 av dei totalt 1 632 500 talarane. Dei fleste talarane utanfor Kabardinia-Balkaria bur i Tyrkia.
Det finst fleire ulike variantar av språket, der dei to største er kabardinsk og beslenejsk. Det har berre to fonetiske vokalar, men kring 46 konsonantar, der kring 23 er frikativar.
Kabardinsk er nært i slekt med adygisk, som også blir kalla vesttsjerkessisk. Sjølv om dei skil seg leksikalt, morfologisk og syntaktisk, er dei gjensidig forståelege.
Ein har skrive språket har med fleire ulike skriftsystem. I 1825 blei det utvikla ein variant av det arabiske alfabetet, og i 1829 kom eit skriftsystem  basert på det kyrilliske alfabetet. På 1800-talet kom også dei første bøkene ut på kabardinsk. Etter den russiske revolusjonen blei det brukt både eit arabisk og eit kyrilliskbasert alfabet. I 1923 blei det også innført ei skrift som bygde på det latinske alfabetet, men dette blei erstatta av kyrilliske bokstavar i 1936. Dei adygiske og kabardinske skriftsystema er svært ulike, noko som har minka den gjensidige forståinga.
Khamar
Khamar er ein landsby vest i det sentrale Jemen. Han ligg i San‘a’ guvernement.
11. austlege meridianen
11. meridianen aust for nullmeridianen er ei lengdegradslinje eller meridian som strekkjer seg frå Nordpolen over Nordishavet, Europa, Afrika, Atlanterhavet, Sørishavet og Antarktis til Sørpolen.
Den 11. austlege meridianen dannar ein storsirkel med den 169. vestlege meridianen.
Frå pol til pol
Frå og med Nordpolen og sørover til Sørpolen, passerer den 11. austlege meridianen gjennom:
! scope="col" width="125" | Koordinatar ! scope="col" | Land, territorium eller hav ! scope="col" | Merknader ! scope="row" style="background:#b0e0e6;" | Nordishavet ! scope="row" | ! scope="row" style="background:#b0e0e6;" | Atlanterhavet ! scope="row" | ! scope="row" | ! scope="row" style="background:#b0e0e6;" | Skagerrak ! scope="row" style="background:#b0e0e6;" | Kattegat ! scope="row" | ! scope="row" style="background:#b0e0e6;" | Kattegat ! scope="row" | ! scope="row" style="background:#b0e0e6;" | Storebelt ! scope="row" style="background:#b0e0e6;" | Smålandsfarvandet ! scope="row" | ! scope="row" style="background:#b0e0e6;" | Kielbukta ! scope="row" | ! scope="row" style="background:#b0e0e6;" | Lübeckbukta ! scope="row" | ! scope="row" | ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Atlanterhavet ! scope="row" style="background:#b0e0e6;" | Sørishavet ! scope="row" | Antarktis
Frozen
Frozen (norsk tittel: Frost) er ein USA-amerikansk dataanimert fantasy-filmmusikal frå 2013, produsert av Walt Disney Animation Studios og utgjeve av Walt Disney Pictures. Han er den 53. animerte langfilmen frå Disney og er inspirert av eventyret «Snødronninga» av Hans Christian Andersen. Filmen fortel historia om ei djerv prinsesse som drar på ei ferd saman med ein barsk isskjerar, det trufaste reinsdyret hans og ein truskuldig snømann for å finne den framandgjorde syster si, som med sine overnaturlege evner har kasta ein trolldom over kongeriket dei bur i og dømt det til ein evig vinter.
Frozen hadde verdspremiere på El Capitan Theatre i Hollywood i California den 19. november 2013, og hadde avgrensa framsyningar 22. november før filmen vart ålment tilgjengeleg på kino 27. november. I Noreg og Danmark hadde filmen kinopremiere 25. desember 2013.
Frozen vann to Oscar-prisar for beste animerte langfilm og beste originale song («Let It Go»), Golden Globe for bese animerte langfilm, BAFTA Award for beste animerte film, fem Annie Awards, to Grammy Awards og to Critics' Choice Movie Awards for beste animerte langfilm og beste originale song («Let It Go»). Filmen har avla fleire oppfølgjarar. Ein animert kortfilm, Frozen Fever, vart gjeven ut 13. mars 2015 og ein animert novellefilm titulert Olaf's Frozen Adventure hadde premiere 22. november 2017. Langfilmen Frozen 2 hadde premiere 22. november 2019 i USA og månaden etter i Noreg, på første juledag.
Handling
Elsa, kronprinsessa av Arendell, har magiske krefter som lèt ho kontrollere og laga is, frost og snø, som ho nyttar når ho som barn leiker med veslesyster si, prinsesse Anna. Etter at Elsa ved eit uhell under leik råkar Anna i hovudet med magien sin, tek kongen og dronninga båe syskena til ein trollstamme. Trollhøvdingen Pabel lækjar Anna, men endrar minna hennar slik at ho gløymer magien til Elsa. Deretter åtvarar høvdingen om at Elsa må lære å kontrollere magien sin og at frykt vil vera hennar verste fiende. Kongen og dronninga isolerer båe systrene i slottet og stengjer slottsportane for undersåttane. Elsa bryt kontakten med Anna for å beskytte systera si frå sine stadig meir uføreseielege krefter, noko som skapar ein avgrunn mellom dei. Då jentene er tenåringar, døyr foreldra deira på havet under ein storm.
Etter å ha fylt 21 år skal Elsa kronast til dronning av Arendell. Ho er samtidig livredd for at folk skal finne ut av kreftene hennar og ottast henne. Slottsportane blir opna for ålmenta og besøkjande dignitærar for første gong på årevis. Blant dei er jarlen av Wesseltun og prins Hans av Sørøyane. Anna forelskar seg i sistnemnde ved første blikk. Kroninga av Elsa går føre seg utan uhende, men ho held seg framleis på avstand til Anna. Anna og Hans utviklar eit romantisk forhold i løpet av feiringa, og han frir impulsivt til henne, men Elsa mæler imot når dei bed om velsigninga hennar. Såra og rådvill seier Anna seg usamd med systera, og bed henne forklare kvifor ho er redd og isolerer seg. Eit kjensleutbrot får Elsa til å syne kreftene sine for gjestene. Ho blir kalla eit monster av jarlen, og rømmer til fjells der ho endeleg sannkjenner kreftene sine og bygger seg eit palass av is for å leva som einebuar. I løpet av oppstyret gjer samtidig magien hennar at Arendell blir slukt i ein evig vinter.
Anna vågar seg ut for å finne Elsa og gjera slutt på vinteren, og overlèt kommandoen til Hans i mellomstunda. Ho mister hesten sin, går seg vill og endar opp i ei krambu der ho kan samle forsyningar. Der møter ho isskjeraren Kristoffer og reinsdyret hans, Svein, som ho overtyder til å følgje henne til fjells. Eit ulveåtak gjer at sleden til Kristoffer blir øydelagd. Dei held fram til fots og møter Olaf, ein snømann som Elsa utilsikta har brakt til live. Han tilbyr å leie følgjet til henne. Når hesten til Anna returnerer til Arendell utan Anna, drar Hans av garde for å finne Anna og Elsa, med følgje av lakeiane til jarlen, som har fått skjulte ordrar om å drepe Elsa.
Etter å ha kome fram til palasset, går Anna inn for å møte Elsa. Når Anna forklarer kva som er hendt med Arendell, innrømmer ei forskrekka Elsa at ho ikkje kan gjera om på magien sin. Frykta til Elsa gjer at kreftene hennar ytrar seg att og frys ved eit mistak hjartet til Anna, som blir forgifta. Elsa skaper deretter eit digert snømonster, kalla Marshmallow, som jagar Anna, Kristoffer og Olav vekk frå palasset. Etter å ha blitt merksam på at Anna er forheksa, tek Kristoffer henne til trolla, adoptivfamilien hans. Trollhøvdingen Pabel avdekkjer at Anna vil fryse til is med mindre «eit teikn på kjærleik» kan reversere trolldommen. Kristoffer tek Anna heim att i all hast slik at Hans kan gi henne «eit ekte kjærleiks kyss». Hans og mannskapen når palasset til Elsa, nedkjempar Marshmallow og fangar Elsa. Anna blir levert til Hans, men i staden for å kysse henne avslører han at han faktisk hadde planlagt å overta trona i Arendell ved å fjerne båe systrene. Hans låser Anna inne i eit rom for å døy, og manipulerer deretter dignitærane til å tru at Elsa drap henne, men ikkje før dei vart gifte. Han beordrar at dronninga blir avretta, før han oppdagar at Elsa har rømt frå fengselet.
Produksjon
Walt Disney Productions byrja å utforske filmkonsept om forfattaren Hans Christian Andersen i slutten av 1937, før desemberpremieren av filmen Snow White and the Seven Dwarfs. I mars 1940 føreslo Walt Disney eit samarbeid med filmprodusenten Samuel Goldwyn, der studioet til Goldwyn skulle filme levande skodespel medan Disney skulle animere eventyra til Andersen. Dei animerte sekvensane skulle vera baserte på nokre av dei mest kjende verka til den danske forfattaren, som Den lille Havfrue, Den lille Pige med Svovlstikkerne, Den standhaftige tinsoldat, Snedronningen og Den grimme Ælling. Studioet støtte på vanskar med eventyret Snedronningen, ettersom det ikkje kunne finne ein måte å tilpasse karakteren Snødronninga til moderne publikum. Etter at USA gjekk inn i den andre verdskrigen, stagnerte utviklinga av Disney–Goldwyn-prosjektet i 1942. Goldwyn gav ut sin eigen spelefilm om Hans Christian Andersen i 1952, der også eventyra vart fortalde i form av spelefilm gjennom song og ballett. Denne filmen vart nominert til seks Oscar-prisar, medan Disney skrinla alle prosjekta tilknytt eventyra til Andersen, inkludert Den lille Havfrue.
På slutten av 1990-talet byrja Walt Disney Feature Animation å utvikle ei ny tilpasning av Snedronningen, etter å ha opplevd storfelt suksess med sine nylege filmar under den såkalla Disney-renessansen (1989–1999), men prosjektet vart vraka heilt i 2002, då Glen Keane skal ha forlate prosjektet og gjekk inn i eit anna prosjekt som endte opp i 2010-filmen Tangled.
Den 22. desember 2011 annonserte Disney tittelen på filmen, Frozen, og utgjevingsdatoen 27. november 2013. Ein månad seinare vart det stadfesta at filmen ville bli vere ein dataanimert langfilm, i staden for handteikna animasjon, på grunn av komplekse visuelle effektar. Kristen Anderson-Lopez og Robert Lopez deltok i prosjektet og byrja å skrive songar for Frozen i januar 2012. Den 5. mars 2012 vart det annonsert at Chris Buck skulle regissere filmen, med Lasseter og Peter Del Vecho som produsentar.
Animasjon
For å skape det visuelle uttrykket i Frozen, vart det utført forproduksjon ved å lese om Skandinavia og vitje den danskprega byen Solvang nær Los Angeles. Til slutt vart fokuset retta mot Noreg, ettersom det visuelle derfrå appellerte mest. Disney sponsa tre feltturar for animatørane. Ein til Jackson Hole for å oppleve å gå, løpe og falle i djup snø med ulike typar klede. Den andre turen gjekk til eit ishotell i Québec for å studere korleis lys skapar refleksjonar og refraksjonar på is og snø. Siste turen gjekk til Noreg for å hente inspirasjon frå fjell, fjordar, arkitektur og kultur.
Fleire norske turistmål er teikna inn i filmen, som Bryggen i Bergen, bergstaden Røros og Akershus festning, i tillegg til norske kulturfenomen som rosemåling, stavkyrkjer og troll. Ei svensk maistong er synleg i filmen, i tillegg til glimt av runar i boka som faren til Anna og Elsa opnar for å finne ut kvar trolla bur. Ein scene der to menn kranglar om veden skal leggjast med borken nedst eller øvst, refererer til den evige debatten om korleis ved skal stablast. Filmen inneheld også fleire element henta frå samisk kultur, som bruk av reinsdyr til transport, klesstilen på isskjerarane og delar av musikken. Arendell vart inspirert av Nærøyfjorden, medan eit slott i Oslo inspirerte designen på innsida av det kongelege slottet. Hovudkarakterane i filmen har norskklingande namn som Anna, Elsa, Kristoff, Hans og Olaf.
Norskspråkleg utgåve
I den fyrste norskspråklege traileren frå filmen Frost snakka fleire av hovudpersonane, mellom anna Anna og Kristoffer, telemål. Då den norske kinopremieren nærma seg, vart den fyrste traileren fjerna frå internett og telemålet vart bytt ut med normert riksmål i den endelege versjonen. Trolla snakkar tilnærma normert nynorsk i den norskspråklege utgåva av filmen.
Mottaking
Frozen har tent inn 400,7 millionar dollar i Nord-Amerika og estimert 890 millionar dollar i andre land, som til saman utgjer om lag 1,2 milliardar dollar. Han vart den mest innbringande filmen i 2013, den nest mest innbringande Walt Disney Pictures-utgjevinga og den femte mest innbringande filmen distribuert av Disney. Filmen tente inn 100,6 millionar dollar globalt i opningsveka, og passerte ein milliard dollar i mars 2014.
Frozen fekk to prisar ved Oscar-utdelinga i 2014, der han vann kategoriane «Best Animated Feature Film of the Year» og «Best Original Song» (Let It Go). Filmen fekk hovudsakleg positive omtalar frå pressa. I Noreg gav Dagbladet filmen terningkast fire og skildra han som poetisk, men uelegant samanføydd. Bergens Tidende omtala filmen som biletskjøn med eit «europeisk/nordisk univers støpt i amerikanske former», men også kalkulert og formelprega.
Kulturell innverknad
Etter premieren av Frozen, vart det ein auke i amerikansk turisme til Noreg. I perioden januar til mars i 2014 auka trafikken med 37 prosent samanlikna med same perioden året før.
Taylor Point
Taylor Point er eit nes på nordsida av Destruction Bay, på austkysten av King George Island i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1960 etter D. Taylor, kaptein på selskuta «Caroline», som vitja Sør-Shetlandsøyane i 1821-22.
Frozen
Kulturell innverknad
Som følge av den kommersielle suksessen til Frozen har det vorte laga to kortfilmar basert på universet i originalfilmen. Kortfilmen Frozen Fever hadde premiere på kinoar den 13. mars 2015, der han vart vist føre spelefilmen Cinderella. Kortfilmen Olaf's Frozen Adventure hadde premiere på kinoar i USA 22. november 2017, der han vart vist føre Pixar-filmen Coco.
I 2019 kom langfilmen Frozen II ut, som går føre seg tre år etter hendingane i Frozen. Filmen hadde premiere 22. november 2019 i USA og månaden etter i Noreg, på første juledag.
Norsk kultur sin påverknad på filmen
Filmselskapet laga ein kopi av Detlistua (frå Oppdal i Trøndelag), og den er sommerhuset til rollefigurane Elsa og Anna.
No Quarter: Jimmy Page and Robert Plant Unledded
No Quarter er eit konsertalbum av Page and Plant, begge tidlegare i det engelske rockebandet Led Zeppelin. Det kom ut på Atlantic Records i oktober 1994. Gjenforeininga mellom Page and Plant skjedde i form av ein 90 minuttar lang konsert, kalla «UnLedded» på MTV. Det vart spelt inn i Marokko, Wales og London, og fekk høge sjåartal då det vart sendt. Det var ikkje ein Led Zeppelin-gjenforeining, sidan bassist og klaverspelar John Paul Jones ikkje var med. Faktisk fekk ikkje Jones beskjed om gjenforeininga av dei andre bandmedlemmane. Han kommenterte seinare at han var misnøgd med at Plant og Page kalla albumet opp etter «No Quarter», ein Led Zeppelin-song som stort sett han hadde skrive.
I tillegg til akustiske songar inneheld albumet omarbeidde Led Zeppelin-klassikarar, i tillegg til fire songar i arabisk og marokkansk stil: «City Don't Cry», «Yallah», (eller «The Truth Explodes») «Wonderful One» og «Wah Wah».
Albumet nådde fjerdeplassen på den amerikanske albumlista.
Fleire år seinare kommenterte Plant samarbeidet:
Viljen og iveren på Unledded var fantastisk og [Page] var verkeleg kreativ. Jimmy og eg gjekk inn i eit rom og det var attende. Riffa hans var fantastiske. Å ta det så langt som me gjorde, og turneen me gjorde - det var ein verkeleg ambisiøs og ufatteleg oppleving.
Original utgåve
Albumet kom først ut i USA med følgjande spor:
DVD-utgåva
I samband med 10-årsjubileet for konserten vart det òg gjeve ut ein DVD med fleire songar, intervju og bilete frå Marokko, samt bandet som spelar «Black Dog» for Dick Clark sitt American Music Awards og musikkvideoen til «Most High» frå Walking into Clarksdale.
Hjelmeland skipreide
Hjelmeland (Hjalmaland) skipreide var ei av skipreidene i Ryfylke.
Geografisk område ett gammal inndeling: Geografisk område ett noverande inndeling:
På Vestlandet vart skipreidene avløyste av tinglag først i begynninga av 1800-talet og Hjelmeland skipreide vart nemnd Hjelmeland tinglag. Etterkvart vart grensene regulerte slik at dei samsvarte betre med sokne- og kommunegrensene, og frå 1841 omfatta Hjelmeland tinglag soknene Hjelmeland, Årdal og Fister.
Urshult
Urshult er ein svensk tettstad i Tingsryds kommun i Kronobergs län i Småland. I 2010 hadde tettstaden 794 innbyggjarar.
Ursviken
Ursviken er ein svensk tettstad i Skellefteå kommun i Västerbottens län i landskapet Västerbotten. I 2005 hadde tettstaden 4 054 innbyggjarar.
Omleiringa av Namur i 1695
Omleiringa av Namur frå 2. juli til 1. september 1695 var den andre omleiringa av byen Namur i niårskrigen. Dei allierte styrkane i Storalliansen tok attende byen frå franskmennene, som hadde erobra byen etter den første omleiringa i 1692. Atterobringa av Namur har er rekna som den viktigaste hendinga i niårskrigen.
Bakgrunn
Franskmennene erobra Namur etter den første omleiringa i 1692, kommandert av Duc de Luxembourg, med kong Ludvig XIV av Frankrike til stades. Forsvarsverka til Namur var designa av Menno van Coehoorn, som leia forsvaret av citadellet under den første omleiringa. Den franske motparten hans, Vauban utbetra forsvarsverka i stor grad etter at byen vart teken. På grunn av den strategiske plasseringa ved samløpet mellom elvane Sambre og Meuse, var citadellet i Namur den strategisk mest viktige festninga i Dei spanske Nederlanda.
Omleiringa
Då Frankrike var på defensiven kringsette den allierte armeen til Storalliansen, kommandert av kong Vilhelm III av England og Maximilian II Emanuel av Bayern, guvernør i Dei spanske Nederlanda, byen frå 2. juli 1695. 3. juli hadde dei bygd ein cirkumvallasjon kring byen. Rollene var no snudd og Menno van Coehoorn retta omleiringsvåpna mot byen.
Den 18. juli hadde dei allierte styrkane kome seg forbi dei ytre festningsverka som Vauban hadde bygd. Fem bataljonar av engelske og nederlandske soldatar gjekk til åtak på Brusselporten i Namur. Det generelle åtaket byrja den 3. august, og Duc de Boufflers, den franske kommandanten, tilbaud å overgje byen. Dette vart godteke og dagen etter, som ein del av avtalen, vart det starta ein seks dagar lang våpenkvile for å få ut skadde og trekkje seg attende til citadellet. Våpenkvilen vart garantert for ved at ein byta høgare offiserar som gislar. Etter dei seks dagane var over, vart gislane sleppte fri og kringsetjinga av citadellet heldt fram.
Hertugen av Villeroi gjorde eit forsøk på å trekkje angriparane bort frå Namur ved bombardere den militært uviktige Brussel, med det einaste målet om å øydelegge byen. Bombardementet som varte frå 13. til 15. august gjorde ingenting for å få dei allierte til å gje opp kringsetjinga. Villeroi prøvde seinare å frigje Namur, men vart stoppa på slagmarka av armeen til fyrsten av Vaudemont.
Beloslav Peak
Beloslav Peak er eit fjell med ei høgd opp mot 2100 m i Doyran Heights, søraust i Sentinel Range i Ellsworth Mountains i Antarktis. Det ligg oppom Guerrerobreen i sørvest og ein brei isfyllt dal i aust.
Fjellet er kalla opp etter byen Beloslav nordaust i Bulgaria.
Beloslav Peak ligg 4,44 km søraust for Mount Havener, 8,37 km sørvest for Gubesh Peak, 4,97 km nordvest for Taylor Spur og 8,92 km nordaust for McPherson Peak.
Khamr
Khamr er ein landsby vest i det sentrale Jemen. Han ligg i San‘a’ guvernement.
Khamr (خمر) er arabisk for «gjæra druesaft», eller vin frå druer.
Telefon Point
Telefon Point er eit nes vest for innløpet til Admiralty Bay, 2 miles (3.2 km) sørvest for Demay Point på King George Island. Det vart namngjeve i 1977 av United Kingdom Antarctic Place-Names Committee (UK-APC) i samband med Telefon Rocks, som ligg like aust for dette neset.
Karatsjajbalkarsk
Karatsjajbalkarsk (Къарачай-Малкъар тил Qaraçay-Malqar til, eller Таулу тил Tawlu til) er eit tyrkisk språk som blir tala av karatsjajar og balkarar i dei russiske republikkane Karatsjajevo-Tsjerkessia og Kabardino-Balkaria. Språket hadde 305 364 registrerte talere i 2010.
Karatsjajbalkarsk blir offisielt skrive med det kyrilliske alfabetet, som alle andre språk i Russland. Det blir også brukt eit uoffisielt latinsk alfabet for språket som er basert på det tyrkiske alfabetet.
Mount Benson i Antarktis
Mount Benson er eit fjell (2270 moh) ved nordaustsida av Thomasbreen og vest for Obelyabreen, 4,6 mi aust for Mount Osborne i Doyran Heights, søraust i Sentinel Range i Ellsworth Mountains i Antarktis. Det vart kartlagd av USGS frå landmålingar og flyfoto frå USN, 1957-59. Det vart namngjeve av US-ACAN etter Robert F. Benson, som var seismolog under det internasjonale geofysiske året på Amundsen-Scott-stasjonen i 1957.
Mister Spock
Spock er ein oppdikta person/karakter i Star Trek. Han vert av nokre referert til som sjølve symbolet på eit rasjonelt tenkjande vesen, i motsetnad til dei fleste menneske. Spock vart først spela av Leonard Nimoy i den originale Star Trek - serien, og vart òg vist i den animerte Star Trek-serien, ei to-delt episode av Star Trek. Vidare "The Next Generation", åtte av Star Trek - sine filmar, og mange Star Trek romanar, teikneseriar og tv-spel. I tillegg, har mange aktørar portrettert ulike stadium av Spock sin raske vekst som skuldast effekten frå Genesis-planeten. Dette kjem til synes i Star Trek filmen av 1984 - Star Trek III: "The Search for Spock". I 2009-filmen Star Trek, tok Nimoy opp att si rolle saman med Zachary Quinto, som avbilda ein yngre versjon av karakteren, eksisterande i ei alternativ tidslinje. Båe tok sine roller i 2013 oppfølgjaren Star Trek Into Darkness og Quinto tok opp att si rolle i 2016 Star Trek Beyond.
Spock gjer teneste ombord på romskipet Enterprise, som vitskapsoffiser og styrmann, og seinare som sjef for to iterasjonar av fartøyet. Spock er ei blanding av menneske- og Vulcan-arv som fungerer som eit viktig plot-element i mange av framstillingane til figuren. Saman med Kaptein James T. Kirk og Dr. Leonard "Bein" McCoy, er han ein av dei tre sentrale figurane i den originale Star Trek - serien og film. Etter at han avslutta frå Starfleet, fungerer Spock som ein Føderasjon-ambassadør, som hjelper til å lette det anstrengde tilhøvet mellom Føderasjonen og Klingon Empire. I sine seinare år, fungerer han som Føderasjonen sin Ambassadør til "Romulan Star Empire" og vert involvert i dei ulukkelege forsøka på å redda Romulus frå ei suparnova. Dette fører til at han må leva resten av sit liv i Úden parallelle tidslinjen innført i Star Trek (2009).